**א. מי שמתו מוטל לפניו פטור מק"ש, תפלה, תפילין ומכל המצוות (יז:-יח.)**

1. גמרא "משנה: מי שמתו...גמרא: מתו אע"פ שאינו משמרו" עם רש"י (יז:-יח.)

2. רש"י ד"ה מי שמתו (יז:)

3. גמרא "וב"ש האי ובלכתך בדרך...ש"מ ואפילו בדרך נמי קרי" **עם רש"י** (יא.)

4. רמב"ם קריאת שמע ד : א-ג

5. רשב"א ברכות יא. ד"ה ובלכתך "אבל ראיתי...היא חייב בק"ש"

6. גמרא סוכה כה. "משנה: שלוחי מצוה ...גמרא:התם טריד טירדא דרשות" **עם רש"י**

7. תוספות שם ד"ה ובלכתך בדרך

8. גמרא כתובות ו:"מתיב רב יוסף...ואביי התם נמי בטירדא פליגי" עם רש"י (ו:)

9. רש"י כתובות ו:ד"ה מאי לאו (ו:)

10. תוספות כתובות ו:ד"ה והא (ו:)

11. רש"י כתובות ו:ד"ה דטריד, ד"ה משום דטריד, ד"ה ואביי (ו:)

12. רש"י ד"ה שנאמר בהן פאר (ו:)

13. רי"ף "משנה:מי שמתו (י.-י: בדפי הרי"ף)

14. רבינו יונה שם ד"ה פטור מן ק"ש "פטור מן ..להתפלל עמהם", "תדע...האמורות בתורה"

15. תוספות ד"ה פטור מק"ש (יז:)

16. תוספות ד"ה ואינו מברך (יז:-יח.)

17. רא"ש ג:א

18. חידושי הרשב"א ד"ה גמרא ואינו מזמן (יז:)

19. חידושי הרשב"א ד"ה רב אשי אמר מוטל עליו (יח.)

20. חידושי המאירי ד"ה מי שמתו, ד"ה וחייב בכל מצוות, ד"ה חכמים גדולים (יז:-יח.)

21. טור אורח חיים הלכות קריאת שמע סימן עא

22. שולחן ערוך אורח חיים קריאת שמע עא א

23. ביאור הגר"א אורח חיים סימן עא

**4. רמב"ם קריאת שמע ד : א-ד**

**א** נשים ועבדים וקטנים פטורים מקריאת שמע, ומלמדין את הקטנים לקרותה בעונתה ומברכין לפניה ולאחריה כדי לחנכן במצות, מי שהיה לבו טרוד ונחפז לדבר מצוה פטור מכל המצות ומקריאת שמע, לפיכך חתן שנשא בתולה פטור מקריאת שמע עד שיבא עליה, לפי שאין דעתו פנויה שמא לא ימצא לה בתולים, ואם שהה עד מוצאי שבת ולא בעל חייב לקרות ממוצאי שבת ואילך שהרי נתקררה דעתו ולבו גס בה אף על פי שלא בעל. **ב** אבל הנושא את הבעולה אף על פי שעוסק במצוה חייב לקרות הואיל ואין לו דבר שמבלבל דעתו וכן כל כיוצא בזה. **ג** מי שמת לו מת שהוא חייב להתאבל עליו פטור מקריאת שמע עד שיקברנו מפני שאין דעתו פנויה לקרות, ואם משמר את המת אף על פי שאינו מתו פטור מקריאת שמע, ואם היו השומרים שנים האחד משמר והשני נשמט למקום אחר וקורא וחוזר ומשמר ונשמט האחר וקורא, וכן החופר קבר למת פטור מקריאת שמע.

**5. רשב"א ברכות יא. ד"ה ובלכתך**

אבל ראיתי רב האי גאון ז"ל שכתב בפירושיו לקמן בפ' היה קורא גבי ההיא דחתן פטור וכו' וכלל ללמדנו היכא דטריד טירדה דמצוה פטור כגון כונס את הבתולה וכיוצא בו אבל העוסק במצוה ולא טריד כגון כונס אלמנה או דטריד ולא במצוה כגון מי שטבעה ספינתו בים וכגון אבל חייב, ונראה מדבריו ג"כ שאין הפרש בין הולך לדבר מצוה ובין עוסק במצוה אלא שהוא מפרש כונס את הבתולה ואת האלמנה כפשטו כלומר אפילו בעודו מתעסק בנישואיהן דאיכא מצוה ואפי' כן בכונס את האלמנה כיון דמצוה דלית ביה טרדא היא חייב בק"ש.

**17. רא"ש ג:א**

גמ' מוטל לפניו אין אינו מוטל לפניו לא ורמינהו מי שמתו מוטל לפניו אוכל בבית אחר. ואם אין לו בית אחר אוכל בבית חברו. ואם אין בית לחברו עושה מחיצה ואוכל. אין לו דבר שיעשה מחיצה מחזיר פניו ואוכל. ואינו מיסב ואוכל. ואינו אוכל בשר ואינו שותה יין ואינו מברך ואינו מזמן [דף יח ע"א] ואין מברכין עליו ואין מזמנין עליו. ואינו מברך פי' ברכת המוציא. ואינו מזמן לברך ברה"מ. ואין מברכין עליו דלא תימא הוא דאינו מברך אבל אחרים אוכלין עמו ויברכו ברכת המוציא ויזמנו ויצא הוא בשמיעה קא משמע לן דלא צריך. רש"י פירש אין צריך שיברך ברכת המוציא משמע שאם רצה לברך הרשות בידו. **ולא משמע כן בשמעתין דקאמר דהכא חוץ לארבע אמות נמי אסור מכלל שאינו יכול לברך. וי"א הא דמשמע דאסור לברך היינו כשצריך לעסוק בצורך מצרכי המת אבל אם כבר עסק או אם יש עוסקין אחרים יכול לברך.** ובירושלמי לא משמע כן דגרסינן התם אינו אוכל כל צרכו ואינו אוכל בשר ואינו שותה יין ולא מברך. ואם בירך אין עונים אחריו אמן. ואחרים שברכו אין עונה אחריהם אמן. ובעניית אמן אינו מתבטל מעסק המת אפ"ה אסור. ועוד אמרינן לקמן בפירקין (דף יט) אין המת מוטל לפניו הם יושבין וקורין והוא יושב ודומם הם עומדים ומתפללים והוא עומד ומצדיק עליו את הדין ואינו עוסק בצרכי המת מדקאמר יושב ודומם והיה יכול לכוין בפסוק ראשון. הלכך נראה שאסור להתפלל כל מי שמוטל עליו האבלות. וכן משמע בירושלמי דפירקין דגרסי' התם תניא אם רצה להחמיר על עצמו אין שומעין לו. למה מפני כבודו של מת. או משום שאין לו מי שישא משאו. מאי נפיק מבינייהו. כשיש לו מי שישא משאו אי תימא מפני כבודו של מת אסור. ואי תימא מפני שאין לו מי שישא משאו הרי יש לו מי שישא משאו והתניא פטור מנטילת לולב תפתר בחול והתניא פטור מתקיעת שופר אית לך למימר בחול ולא בי"ט. א"ר חנינא מכיון שהוא זקוק לו [להחשיך] להביא לו ארון ותכריכין [כמו דתנינן תמן (שבת ד' קנא א) מחשיכין על התחום כו' להביא לו ארון ותכריכין] כמי שהוא נושא משאו דמי **ולאו דסבירא ליה לירושלמי דאנינות נוהג בשבת דהא בירושל' הוא דקתני בד"א בחול אבל בשבת מיסב ואוכל כל צרכו וכו'. אלא מייתי ראיה מבשבת קל וחומר לי"ט שמותר להתעסק בו בדבור ולעבור עליו משום שבות הלכך בי"ט שמותר לקוברו ע"י עממין וגם הוא יכול להתעסק עמהם ולהחשיך על התחום נושא משאו קרינן ביה וכל דין אנינות נוהג בו. אבל בשבת כיון שאין קוברין אותו בשבת אף על פי שמותר להחשיך עליו אין נוהג בו אנינות.**

**וי"א דבין בשבת וי"ט אין נוהג בהן אנינות אלא סמוך לערב דיכול להחשיך על התחום והא דפטור מתקיעת שופר איירי שלא היה לו שופר בבקר ונזדמן לו בערב.** וכן אמרו על הרמב"ם ז"ל (שהיו מתים בניו) [שהיה מתו מוטל לפניו] ביום ראשון של ר"ה וצוה שיתקעו לפניו שופר להוציאו ידי חובה:.

**18. חידושי הרשב"א ד"ה גמרא ואינו מזמן (יז:)**

גמרא ואינו מברך ואינו מזמן, פירוש אסור לברך ולזמן ואם רצה להחמיר על עצמו אינו רשאי, ותדע לך מדאמרינן בסמוך התם תוך ארבע אמות אסור חוץ לארבע אמות מותר הכא אפילו חוץ לארבע אמות נמי אסור, אלמא אם רצה להחמיר אסור לו לעשות כן וגרסי' בירושלמי אם רצה להחמיר על עצמו אין שומעין לו, ואיבעיא להו התם טעמא מאי אי משום כבודו של מת או משום דאין לו מי שישא משואו, מה נפיק מביניהון היה לו מי שישא משואו, אין תימר משום כבודו של מת אסור ואין תימר משום שאין לו מי שישא משואו מותר, והא תני פטור מנטילת לולב, תפתר בחול, והא תני פטור מתקיעת שופר, אית לך מימר בחול אלא ביום טוב אמר ר' חנינא מכיון שהוא זקוק לו להביא לו ארון ותכריכין ומקוננות כי דתנינן תמן מחשיכים על התחום לפקח על עסקי הכלה ועל עסקי המת להביא לו ארון ותכריכין חלילין ומקוננות כמי שהוא נושא משואו. **ומ"מ נראה כמאן דאמר משום כבודו של מת מדקתני בבריתא ובשבת מסב ואוכל ואוכל בשר ושותה יין ומברך ומזמן ואי משום שמחשיכין על התחום ליתסר כדרך שאמרו פטור מתקיעת שופר, ובהדיא קתני במסכת שמחות שאסור משום כבודו של מת,**

**ומיהו באכילת בשר ושתיית יין נראה שאם יש לו מי שישא משואו שהוא מותר שאינו אלא כדי שלא ימשך אחרי אכילתו ושתייתו ולא יתעסק בקבורת מתו, וכן העידו על רבינו תם ז"ל כשמתה אחותו והודיעוהו בעיר אחרת ואכל בשר ושתה יין כי אמר מאחר שיש לה בעל שחייב בקבורתה אינו אסור בבשר ויין.**

**19. חידושי הרשב"א ד"ה רב אשי אמר מוטל עליו (יח.)**

**רב אשי אמר מוטל עליו לקברו כמוטל לפניו דמי, הורו רבותינו הצרפתים ז"ל במי שמת בתפיסה ביד המושל שאינו מניח לקברו שאין הקרובים אסורים בבשר ויין לפי שאינו מוטל עליהם לקברו דומה למה שאמרו בירושלמי בפרק בתרא דמועד קטן במת שמפנין אותו מקבר לקבר שאין מוני' לו משיסתם הגולל הראשון אלא מן השני ומסתמא פסקו אנינות משנקבר בראשון וגם זה מכיון שאין מוטל עליהם לקברו אין כאן אנינות ומיהו אין מונין לו אלא משעה שיקבר ואינו דומה למי שנתיאשו עליו לקוברו שחלה עליהם אבלות מאותה שעה דהתם נתיאשו אבל כאן לא נתיאשו** **שעדיין מצפים אולי יתרצה המושל ויקבר.**

**20. חידושי המאירי ד"ה מי שמתו, ד"ה וחייב בכל מצוות, ד"ה חכמים גדולים (יז:-יח.)**

**מי שמתו מוטל לפניו.** ר"ל שהוא מוטל עדיין לקברו אינו אוכל באותו הבית שהמת שם אלא נכנס לתוך בית אחר שבאותו חצר עצמו ואוכל ואם אין לו בית אחר מזומן לכך אוכל בבית חברו ואם אין לו בית חברו עושה מחיצה עשרה בינו ובין המת ואוכל ואם אין לו דבר לעשות מחיצה מחזיר פניו מכנגד מת ואוכל ואינו אוכל דרך הסבה **ודרך קבע אלא דרך עראי והוא שאמרו בתלמוד המערב לא אוכל כל צרכו** ולא שותה כל צרכו ואינו מברך המוציא ר"ל שאינו צריך לברך המוציא לעצמו ויש מפרשים שאם מברכה לא יצאו אחרים אחר שהוא פטור ממנה ומ"מ נראה לי דבדיעבד מיהא יצאו ואינו מזמן ר"ל שאין צריך לברך ברכת המזון:

**וחייב בכל מצות האמורות בתורה.** שמא תאמר אף ביום טוב נאמר כן אל תפקפק בדבר זה שאם יום טוב שני הוא הרי הוא כחול גמור לגבי מת ואם יום טוב הראשון הרי הוא צריך להשתדל בקבורת עממין וכן מוטל עליו להוציאו ולטלטלו ולגנזו בתוך הקבר שכל אלו נעשות על ידי ישראל לשיטתנו כמו שיתבאר בראשון של יום טוב הילכך בי"ט פטור מכל המצות עד שיקבר **ונמצא שאם מת לו בראש השנה פטור מתקיעת שופר ובחג מן הלולב ומשמחת יום טוב ואסור בכל אלו ואפי' גמר בדעתו שלא לקברו בי"ט עד הלילה אין מחשבתו כלום** ואם רצה להחמיר על עצמו פרשו בתלמוד המערב שאינו רשאי ונחלקו שם בטעם זה חד אמר משום כבודו של מת וחד אמר מפני שאין לו מי שישא משאו מה נפיק מביניהון שהיה לו מי שישא משאו אין תימר משום כבודו אסור אין תימר שאין לו מי שישא משאו הרי יש לו **ובאבל רבתי פרשוה בהדיא מכבוד המת ונסח דבריהם אבל כל זמן שמתו מוטל לפניו פטור מק"ש ומתפלה ותפלין ומכל מצות האמורות בתורה ואם רצה להחמיר על עצמו לא יחמיר מפני כבוד המת ושמא תאמר אם מפני כבוד לבד אף בשבת יהא אסור הואיל ואין כאן שום טירדא על עסקיו של מת אין כאן כבוד** אבל ביום טוב יש כאן טרדא ואף ביום ראשון כמו שכתבנו ואף בתלמוד המערב אמרו והא תני פטור מנטילת לולב תפתר בחול ר"ל בחול המועד וקא הני פטור מתקיעת שופר אלא מכיון שהוא זקוק להביא ארון ותכריכין הרי הוא כמי שנושא משאוי על כתפו וכן הענין להוציאו ולגנזו אלא דקמא קמא נקט וא"ת אף בשבת הרי מחשיכין על התחום להביא ארון ותכריכין וחלילין ודאי מאותה שעה אסור לו שמאחר שנשקעה חמה לאו שבת גמור הוא שהרי משקיעת החמה הוא יכול להחשיך וודאי מה שהביאוה בתלמוד המערב על יום טוב כמו שאמרו שם **מכיון שהוא זקוק להביא לו ארון ותכריכין חלילין ומקוננות כמי שהוא נושא משאו הוא אין הדברים כפשוטן דמה ענין שבת לי"ט והרי שבת לא נאסר בכלום אלא כך פירושה הואיל ובשבת מותר להחשיך בי"ט עצמו מותר להתעסק בכל שבות וכיון שקוברין אותו והוא נושא משאו פטור הילכך אף בי"ט ראשון פטור כבחול:**

**חכמים גדולים הורו בצרפת שאין הדברים אמורים אלא באותו שהקבורה מוטלת עליו והוא מי שיורש נכסיו מן הדין אבל אם מת אחד ויש לו בן ויש לו אחים הואיל והאחים אין ראויין לירש במקום בן אין הקבורה מוטלת עליהם וחייבים בכל אלו ומותרים בבשר ויין וכן מי שמתה אחותו נשואה**

**ונתפשטו חכמים אחרים לומר על סעד סברא זו שאם מת בלילה וגמרו בדעתם שלא לקברו עד למחר כמו שהלינוהו לכבודו אין אוסרין אותו בכל אלו**

**ומקצת אחרונים הפליגו בהוראה זו לומר שאחר שאין מנהגנו שיהא האבל עכשיו מתעסק בצרכי קבורה שאין הדין לאסרו בכל אלו והביאו ראיה מתלמוד המערב שאמרו שם נמסר לרבים או לכתפים אוכל בשר ושותה יין כד דמך ר' יהודא קביל ר' חייא בר אבא אבלויי ואייכלון בשרא ואשקיתון חמר והם מפרשים אבלים שעליהם היתה קבורת המת מוטלת והן נמסר לרבים לקברו**

 **ומ"מ אפשר לפרש לדעתי נמסר לרבים והחזירו פניהם והתחילו למנות מאותה שעה על הדרך שיתבאר במקומו**

**וכן מה שאמרו שלא נאמר אלא בראוי לירש אין הדברים נראים לנו שהרי כל הדברים מפני כבוד המת אמורים וכל שראוי להתאבל ראוי להתעסק בעניני קבורתו ולא הופקעה קורבתו מפני בטול ירושה ולא נאמר שהראוי לירש מוטל עליו לקברו אלא לעניני ממון אבל המצוה על כולם הוטלה ומ"מ אם אין בידו לקברו כגון שמת בתפיסה ואין השלטון מניח לקברו ואין יכולין להשתדל על זה לכבוד המת הופקעו מדינים אלו מכל וכל שהרי אין המת בידם וכן השיבוה אחרוני הרבנים על מעשה ולענין אבלות השיב שאין דינם כדין נתיאשו מלשאול שהרי על כל פנים משתדלים הם בכך אבל לענין פטור המצות אינה אלא מטרדת קבורה**

**היה קרובו של מת בבית האסורין הורו מקצת חכמים שאע"פ שאין בידו להתעסק בו אין לו להקל שהרי מ"מ חיוב עניני קבורה עליו:**

**21. טור אורח חיים הלכות קריאת שמע סימן עא**

**מי שמת לו מת שמוטל עליו לקוברו או אפילו אינו מוטל עליו לקוברו אם הוא מתאבל עליו כמו אחותו נשואה פטור מק"ש** ואפי' אם רוצה להחמיר על עצמו ולקרות אינו רשאי והכי איתא בהדיא בירושלמי ואפילו אם יש לו מי שמשתדל בשבילו בצרכי הקבורה פטורא] והני מילי בחול אבל בשבת וי"ט חייב כל היום עד הערב אבל בערב אינו חייב לפי שיכול להחשיך על התחום ולהתעסק בצרכי קבורהה) המשמר המת אפי' אינו מתו פטור היו ב' משמרים זה משמר וזה קורא וזה משמר וזה קוראו) וכן החופר קבר למת פטור וכל אדם אסור לקרות בבית הקברות או בתוך ד' אמות של מת:

**22. שולחן ערוך אורח חיים קריאת שמע עא א**

מי שמת לו מת שהוא חייב להתאבל עליו, אפילו אינו מוטל עליו לקברו, פטור מק"ש ומתפלה. ואפילו אם רוצה להחמיר על עצמו ולקרות, אינו רשאי. ואם יש לו מי שישתדל בשבילו בצרכי קבורה, ורצה להחמיר על עצמו ולקרות, אין מוחין בידו (עיין בי"ד סי' שמ"א).

**23. ביאור הגר"א אורח חיים סימן עא**

ובטי"ד סי' שמ"א פ' כטעם מפני כבודו אבל הג"מ ומרדכי כ' בשם ראבי"ה כיון דלא איפשטא וספיקא דרבנן היא אין מוחין בידו וכ"כ ב"י כאן וז"ש ואם יש כו':